Gunnar Kjønnøy

Gunnar Peder Kjønnøy (født 1. juni 1947 i Averøy, Møre og Romsdal) er en norsk tidligere fylkesmann og departementsråd. Han var fylkesmann i Finnmark i fra 1998 til 2016. Han ble utnevnt til fylkesmann i desember 1998, med sete i Vadsø. 1. oktober 2016 gikk han av som fylkesmann og pensjonerte seg.

Kjønnøy ble oppnevnt som medlem av Innstillingsrådet for dommere for perioden 1. november 2014 til og med 31. oktober 2018.
 
Kjønnøy er utdannet sosialøkonom (cand .oecon) fra Universitetet i Oslo høsten 1972. Han kom til Finnmark fra Fiskeridepartementet, hvor han jobbet til sammen 19 år i ulike lederroller, hvorav de 10 siste årene som departementsråd. Han har tidligere vært ansatt i Kommunal- og regionaldepartementet, Distriktenes utbyggingsfond og Finansdepartementet.

Referanser

Eksterne lenker 
 
 Fylkesmannen i Finnmark på nett

Fylkesmenn i Finnmark
Norske departementsråder
Personer fra Averøy kommune
Fødsler i 1947